b'\n_START_ARTICLE_\n\xc3\x89mile Muselier\n_START_SECTION_\n\xc5\xbdivljenjepis\n_START_PARAGRAPH_\nPo \xc5\xa1tudiju na \xc3\x89cole navale je pri\xc4\x8del s slu\xc5\xbeenjem na Daljnem vzhodu, nato pa je bil nastanjen tudi na Jadranu, v Albaniji in ve\xc4\x8dkrat v Franciji._NEWLINE_Med prvo svetovno vojno se je boril tudi kot poveljnika \xc4\x8dete marinskih fusilirjev na Yseru. Prvo pravo poveljstvo je dobil aprila 1918, ko je postal poveljnika avisa Scape; nato pa je postal poveljnik naslednjih ladij: ru\xc5\xa1ilca Ouragan (1925), oklepne kri\xc5\xbearke FS Ernest Renan (1927), bojne ladje FS Voltaire (1930) in bojne ladje FS Bretagne (1931). Leta 1933 je bil povi\xc5\xa1an v kontraadmirala in bil imenovan za generalmajorja tunizijskega pristani\xc5\xa1\xc4\x8da Sidi-Abdalah. Tu je ostal do leta 1938, ko je postal poveljnik vojne mornarice in obrambnega sektorja mesta Marseilles. V tem \xc4\x8dasu je tudi sodeloval z vladami pod vodstvom Painlev\xc3\xa9ja in Clemenceauja ter bil med drugim tudi na\xc4\x8delnik \xc5\xa1taba pomorske delegacije v Nem\xc4\x8diji._NEWLINE_10. oktobra 1939 ga je admiral Darlan povi\xc5\xa1an v viceadmirala, nato pa je 21. novembra istega leta preklical napredovanje zaradi obto\xc5\xbeb proti Muselierju. Isto se mu je zgodilo pod de Gaullom, kateremu se je pridru\xc5\xbeil 30. junija 1940; takrat je bil obto\xc5\xbeen s strani Britancev na podlagi la\xc5\xbenih dokumentov, zakar se mu je pozneje britanska vlada tudi opravi\xc4\x8dila._NEWLINE_1. julija 1940 ga je de Gaulle imenovan za poveljnika Svobodnih francoskih pomorskih sil in za\xc4\x8dasno tudi za poveljnika Svobodnega francoskega vojnega letalstva; leta 1941 je njegov mandat potrdil tudi novoustanovljeni Nacionalni svet (Conseil national). Zaradi njegovega prestopa k de Gaullu ga je Vichyjska Francija v odsotnosti obsodila na smrt, mu odvzela vse premo\xc5\xbeenje in mu leta 1941 \xc5\xa1e odvzela francosko dr\xc5\xbeavljanstvo._NEWLINE_Zaradi slabih odnosov s de Gaullom je junija 1943 postal za\xc4\x8dasni civilni in voja\xc5\xa1ki guverner Algiersa. Potem ko je bil na\xc4\x8delnik pomorske delegacije pri voja\xc5\xa1ki delegaciji za nem\xc5\xa1ke zadeve, se je leta 1946 upokojil iz voja\xc5\xa1ke slu\xc5\xbebe. Neuspe\xc5\xa1no je posku\xc5\xa1al biti izvoljen za poslanca, nato pa je do svoje upokojitve leta 1960 deloval kot svetovalni in\xc5\xbeenir.'